पाएं अपने शहर की ताज़ा ख़बरें और फ्री ई-पेपरडाउनलोड करें
चंद्रपुर. मूल तहसील के अंतर्गत दाबगांव में 31 मई को चीतल के शिकार का मामला सामने आने के बाद ताड़ोबा के मोहुर्ली में चीतल का शिकार किए जाने का मामला 'विश्व पर्यावरण दिवसÓ की पूर्व संध्या पर सामने आने से खलबली मच गई है। मोहुर्ली के क्षेत्र सहायक (आरओ) धानकुटे ने बताया कि वरिष्ठों के निर्देश और सूचनाओं के आधार पर मंगलवार को छापा मारकर 3 लोगों को पकड़ा गया। सभी मोहुर्ली के ही रहनेवाले हैं। आरोपियों के नाम बालू काटकर, सुनील मासलकर और मनोज वरखड़े बताए जाते हैं। वन विभाग के आधिकारिक सूत्रों ने बताया कि चीतल का 3 किलो मांस लाकर कुकर में पकाते समय मांस जत किया गया। सुबह से दोपहर 2 बजे तक हिरासत में लिए गए तीनों आरोपियों से पूछताछ चल रही थी।
इस बीच आरओ धानकुटे ने दैनिक भास्कर को बताया कि चीतल का मांस जत किया गया है। जहां से चीतल को काटकर मांस लाया गया उस स्थान पर भी जाकर मौका पंचनामा किया गया है। वहां बाघ या अन्य वन्यजीव के निशान नहीं मिले जिससे शिकार का संदेह हो रहा है, परंतु पकड़े गए आरोपियों का कहना है कि उन्होंने पहले ही मृत चीतल का मांस काटकर लाया था। उन्होंने वन विभाग के सामने पूछताछ दौरान चीतल का शिकार पहले ही बाघ द्वारा किए जाने की आशंका जताई थी। मोहुर्ली के पास ही यह मामला सामने आया। मंगलवार दोपहर 3.45 बजे आरओ धानकुटे से संपर्क किए जाने पर उन्होंने जांच शुरू होने की बात कही।
ताड़ोबा के अत्यंत प्रसिद्ध पर्यटन प्रवेश द्वार मोहुर्ली जैसे क्षेत्र में शिकार का मामला सामने आने से चिंता जताई जा रही है। बताया जाता है कि जिन आरोपियों को वन विभाग ने मंगलवार को धर दबोचा, वे शराब व्यवसाय से जुड़े हैं।
शिकार का जाल मिलने से खलबली : बल्लारपुर तहसील के मध्यचांदा वनविकास महामंडल के अंतर्गत आनेवाले झरन वन क्षेत्र में नाले के पास लोहे के 15 शिकारी जाल मिलने से खलबली मच गई है। इस वन क्षेत्र के कक्ष क्रमांक 86 में सोमवार को जाल मिलने पर वन विभाग को इसकी जानकारी दी गई। इसके बाद कोठारी, कवडजई, केमारा, भटारी, देवई और आसापुर आदि गांवों में वन विभाग ने जांच की, परंतु कोई सुराग नहीं मिल पाया। 4 वन क्षेत्रों के अंतर्गत परिसर में 30 हजार हेटेयर घना जंगल है जिसमें बाघ, तेंदुआ, भालू, चीतल, हिरण, मोर आदि वन्यजीव है। किसी टोली द्वारा यह जाल शिकार के लिए बिछाए जाने का संदेह जताया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn